***Zápisnica***

***z 7. zasadnutia komisie sociálnej a zdravotnej starostlivosti konaného dňa 21.09.2015***

***Prítomní :*** *podľa prezenčnej listiny.*

***Zapisovateľka : Flóra Szalaiová***

***Program zasadnutia:***

1. Otvorenie
2. Prerokovanie návrhu na rozdelenie darovaného šatstva
3. Návrh VZN obce o poskytnutí nenávratných príspevkov fyzickým osobám odkázaným na 24 hod. zdravotnú starostlivosť
4. Záver

***1. Otvorenie***

*7. zasadnutie komisie otvoril a viedol Zoltán Szalay, predseda komisie. Privítal prítomných a prečítal program zasadnutia.*

***2. Prerokovanie návrhu na rozdelenie darovaného šatstva***

*Predseda komisie prezentoval predložený materiál. (príloha č.1 tvorí predložený materiál)*

*Pripomienky:*

*Gustáv Magyarics, starosta obce k návrhu dodal, že uvedené šatstvo obce dostala od maďarskej nadácie.*

*Zoltán Szalay, predseda komisie jednoznačne súhlasil s návrhom Zuzany Borsányiovej, nakoľko školy by mali mať vedomosti o sociálne slabších žiakoch.*

*Hlasovanie:*

*Za: 4 členov (Zoltán Szalay, Irena Fehérová, Juraj Szudár, Iván Válek)*

*Proti: 0 členov*

*Zdržal sa: 0 členov*

 ***3. Návrh VZN obce o poskytnutí nenávratných príspevkov fyzickým osobám odkázaným na 24 hod. zdravotnú starostlivosť.***

*Predseda komisie prezentoval predložený materiál. (príloha č.2 tvorí predložený materiál)*

*Pripomienky:*

*Zoltán Szalay, predseda komisie uviedol, že navrhuje rovnakú úpravu ako na minulom zasadnutí.*

*Iván Válek, člen komisie súhlasil s predsedom.*

*Gustáv Magyarics, starosta obce konštatoval, že by komisia mala zvážiť, koľko finančných prostriedkov je obec schopná vynaložiť na poskytnutie finančnej výpomoci.*

*Zoltán Szalay, predseda komisie uviedol, že sa to presne nedá určiť. Dodal, že každý, kto podá žiadosť o poskytnutie nenávratného príspevku, musí predložiť aj lekárske potvrdenie.*

*Hlasovanie za návrh pána Zoltána Szalayho:*

*Za: 4 členov (Zoltán Szalay, Irena Fehérová, Juraj Szudár, Iván Válek)*

*Proti: 0 členov*

*Zdržal sa: 0 členov*

***4.Záver***

*Nakoľko všetky body programu boli prerokované, Zoltán Szalay, predseda komisie ukončil*

 *7. zasadnutie komisie sociálnej a zdravotnej starostlivosti a poďakoval prítomným za účasť.*

*V Zemianskej Olči, 22.09.2015*

***Zoltán Szalay***

 *predseda komisie*

## Zapisovatelka : Flóra Szalaiová

##  ……………………………